Iljušin Il-18
Il-18 (rus. Ил-18, pagal NATO kodifikaciją - Coot) – XX a. šeštame dešimtmetyje SSRS sukurtas vidutinių nuotolių keturmotoris keleivinis lėktuvas, turbosraigtinis monoplanas su vieno kylio uodega. Il-18 buvo vienas iš daugiausiai pasaulyje naudotų lėktuvų, tarnavęs daugiau nei 50 metų. Dėl patikimos konstrukcijos lėktuvai skraidydavo virš 45 000 valandų. Savo konstrukcija panašus į amerikiečių "Lockheed L-188 Electra" bei britų "Bristol Britannia". "Indeksas Il-18" taip pat buvo naudojamas 1946 m. sukurtam, tačiau serijiniu būdu negamintam keleivinaim lėktuvui, varomam keturias radialiniais varikliais ASh-73TK. Nemaža dalis šio orlaivio konstrukcinių sprnedimų buvo panaudota kuriant naująjį "Il-18". Siekiant atskirti šiuos orlaivius, 1946 m. sukurtas "Il-18" paprastai žymmas Indeksu "Il-18 (1946)".